Ο πύργος που φυλακίστηκε ο Ρήγας Φεραίος (φωτογραφίες)

[bookmark: more]Τον Νοέμβριο του 1797 οι αυστριακές αρχές συνέλαβαν στην Βιέννη τον Ρήγα μαζί με επτά άλλους συντρόφους του και τους παρέδωσαν στον Τούρκο πασά του Βελιγραδίου (αφού η Αυστρία τότε είχε συμμαχικές σχέσεις με την Οθωμανική Αυτοκρατορία).
Οι Τούρκοι τους φυλάκισαν σε έναν πύργο του Βελιγραδίου, δίπλα στον ποταμό Δούναβη. Μετά από εννέα μήνες, τον Ιούνιο του 1798, σκότωσαν τον Ρήγα και τους συντρόφους του με στραγγαλισμό και πέταξαν τα πτώματά τους στον ποταμό...

Ο πύργος Νεμπόισα (όπως τον λένε) βρίσκεται έξω από το Βελιγράδι και χτίστηκε από τους Ούγγρους τον 15ο αιώνα, πάνω στα ερείπια ενός ρωμαϊκού πύργου του 1ου μ.Χ. αιώνα.
Όταν το Βελιγράδι το 1739 κατακτήθηκε από τους Τούρκους, αυτοί μετέτρεψαν τον πύργο σε φυλακή.

